EkBass/fiwiki-20250220-pages-articles huggingface dataset:
Jääpallon Neuvostoliiton mestaruussarja 1950

Jääpallon Neuvostoliiton mestaruus ratkaistiin vuonna 1950 neljäntoista vuoden tauon jälkeen. Edellisen kerran mestaruudesta oli pelattu vuonna 1936. Mestaruus ratkaistiin turnausmuotoisella kilpailulla, ja kaikki ottelut pelattiin Leningradissa. Mukana oli 16 joukkuetta, jotka oli jaettu neljään neljän joukkueen alkulohkoon. Lohkovoittajat pelasivat jatkolohkossa sijoista 1.-4. ja toiseksi sijoittuneet sijoista 5.-8. jne. Mestaruuden voitti Sverdlovskin ODO. == Alkusarjat == ===Lohko 1=== Joukkue O V T H Maalit P ODO Sverdlovsk 3 3 0 0 6-2 6 KVIFK Leningrad 3 2 0 1 9-3 4 Dynamo Kazan 3 1 0 2 6-9 2 Dynamo Shkalov 3 0 0 3 6-11 0 ===Lohko 2=== Joukkue O V T H Maalit P Dynamo Moskova 3 3 0 0 28-0 6 Vodnik Arkangeli 3 2 0 1 8-7 4 Lokomotiv Petroskoi 3 0 1 2 3-21 2 ODO Riika 3 0 1 2 1-12 0 ===Lohko 3=== Joukkue O V T H Maalit P Krasnaja Zarja Leningrad 3 2 1 0 4-1 5 Traktor Harkova 3 1 2 0 5-3 4 Trud Kaliningrad 3 1 1 1 8-5 3 Bolshevik Kiova 3 0 0 3 1-9 0 ===Lohko 4=== Joukkue O V T H Maalit P Spartak Moskova 3 3 0 0 9-1 6 Baltflot Tallinna 3 1 1 1 1-4 4 ODO Minsk 3 0 2 1 3-8 2 Spartak Hatsina 3 0 1 2 1-1 1 == Loppusarjat == ===Sijat 1-4=== Joukkue O V T H Maalit P ODO Sverdlovsk 3 2 1 0 8-2 5 Dynamo Moskova 3 1 1 1 5-3 3 Spartak Moskova 3 0 2 1 2-3 2 Krasnaja Zarja Leningrad 3 1 0 2 2-9 2 ===Sijat 5-8=== Joukkue O V T H Maalit P Vodnik Arkangeli 3 2 1 0 7-2 5 KVIFK Leningrad 3 1 1 1 2-3 3 Baltflot Tallinna 3 1 0 2 6-7 2 Traktor Harkova 3 0 2 1 2-5 2 ===Sijat 9-12=== Joukkue O V T H Maalit P Trud Kaliningrad 3 1 2 0 9-2 4 Dynamo Kazan 3 1 2 0 7-2 4 ODO Minsk 3 1 2 0 3-2 4 Lokomotiv Petroskoi 3 0 0 3 2-15 0 ===Sijat 13-16=== Joukkue O V T H Maalit P Spartak Hatsina 3 3 0 0 13-2 6 Dynamo Shkalov 3 2 0 1 10-4 4 ODO Riika 3 1 0 2 1-6 2 Bolshevik Kiova 3 0 0 3 1-13 0 == Lähteet == Luokka:Jääpallon Neuvostoliiton mestaruussarja Luokka:Vuoden 1950 jääpallo
Syvännekuoreet

Syvännekuoreet (Bathylagidae) on sillikuorekalojen lahkoon kuuluva heimo. Eräissä lähteissä heimo katsotaan kuuluvaksi kuorekaloihin. Syvännekuorelajeja elää syvissä vesissä kaikissa valtamerissä. ==Lajit ja anatomia== Syvännekuoreiden heimoon kuuluu 8 sukua ja 22 lajia, muun muassa syvännekuore (Bathylagus/Pseudobathylagus milleri). Syvännekuorelajit ovat pienehköjä kaloja, jotka kasvavat suurimmillaan noin 10-20 cm pitkiksi. Ruumiinrakenteeltaan ne ovat pitkulaisia kaloja. Tyypillisiä piirteitä ovat kookkaat silmät ja kuonon päässä sijaitseva pieni suu. Heimon kaloilla voi olla rasvaevä. Syvännekuoreilla ei ole uimarakkoa. Syvännekuoreiden heimon lajit ovat väriltään tyypillisesti joko vaalean kellertäviä tai mustia. ==Levinneisyys== Syvännekuorelajeja tavataan Atlantista, Intian valtamerestä ja Tyynestämerestä. Ne ovat syvien vesien lajeja, joita tavataan tyypillisimmin 25-1 000 metrin syvyydestä. Syvännekuorelajien ravinto koostuu pienistä selkärangattomista eläimistä kuten planktonista. ==Lähteet== Luokka:Hopeakuorekalat
Ferrari F12berlinetta

Ferrari F12berlinetta on takavetoinen superauto, jonka moottori sijaitsee auton edessä. Autoa valmistaa italialainen autovalmistaja Ferrari, joka esitteli mallin ensimmäisen kerran vuoden 2012 Geneven autonäyttelyssä. F12berlinettassa on 6,3l V12 moottori, joka tuottaa 545 kW (740 hv), ja vääntöä 690 Nm. Auto kiihtyy 0–100 km/h 3,1 sekunnissa, ja sen huippunopeus on 340 km/h. F12berlinetta nimettiin vuoden 2012 superautoksi TopGear-lehdessä. pienoiskuva|Auton takaosa Geneven autonäyttelyssä 2012 ==Lähteet== == Aiheesta muualla == F12berlinetta Luokka:Superautot Luokka:2010-luvun autot
Franco Trincavelli

Franco Trincavelli (7. kesäkuuta 1935 Abbadia Lariana – 10. marraskuuta 1983 Abbadia Lariana) oli italialainen soutaja. Hän oli mukana voittamassa kultaa miesten perämiehellisessä nelikossa vuoden 1956 kesäolympialaisissa Melbournessa ja lisäksi saamassa siinä pronssia vuoden 1960 kesäolympialaisissa Roomassa.Franco Trincavelli Bio, Stats, and Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1935 syntyneet Luokka:Vuonna 1983 kuolleet
Erkki O. Mantere

Erkki Olavi Mantere (7. huhtikuuta 1899 Tampere – 19. joulukuuta 1977 Helsinki)Kuolleita (maksullinen artikkeli) Helsingin Sanomat 4.1.1978, HS Aikakone. Viitattu 16.3.2018. oli suomalainen varatuomari ja virkamies. Hän oli sisäasiainministeriön hallitusneuvos vuodesta 1944 ja ministeriön kansliapäällikkö 1945–1960,Otavan Iso tietosanakirja, Otava 1968, osa 5, p. 1338 ja sen jälkeen Kuopion läänin maaherra 1960–1966. Ennen uraansa sisäministeriössä hän oli Tornion kaupunginjohtajana 1930–1938. Mantere oli myös väestönsuojeluneuvottelukunnan ja Pohjois-Savon maakuntaliiton puheenjohtaja. ==Lähteet== Luokka:Suomalaiset juristit Luokka:Kuopion läänin maaherrat Luokka:Sisäministeriön kansliapäälliköt Luokka:Tornion kaupunginjohtajat Luokka:Vuonna 1899 syntyneet Luokka:Vuonna 1977 kuolleet
Erkki Mantere

Erkki Mantere -nimisiä suomalaisia henkilöitä ovat olleet: * Erkki Mantere (1918–2013), metsänhoitaja, yritysjohtaja ja metsäneuvos * Erkki O. Mantere (1899–1977), virkamies, kansliapäällikkö, kaupunginjohtaja ja maaherra.
Sampsa Mantere

Sampsa Pellervo Mantere (11. kesäkuuta 1913 Terijoki – 20. kesäkuuta 1994 EspooSampsa Mantereen muistokirjoitus Helsingin Sanomissa. 24.6.1994.) oli osuustoiminnan parissa työskennellyt maatalous- ja metsätieteiden kandidaatti. Hän oli Pellervo-Seuran toimitusjohtaja 1950–1956 ja Osuuskassojen Keskusliiton toimitusjohtaja vuodesta 1956.Otavan Iso tietosanakirja, osa 5, p. 1338. Otava 1968. Mantere aloitti uransa Maaseudun Tulevaisuuden toimittajana ja toimitussihteerinä 1938–1945. Sen jälkeen hän oli MTK:n palveluksessa 1946–1948, siirtyi 1949 Pellervo-Seuraan. Osuuskassojen keskusliiton toimitusjohtajan tehtävästä hän jäi eläkkeelle 1975.Mies joka käsikirjoitti itselleen kansanvalistajan roolin. Pellervo. Hän toimi myös Pellervon lehtien päätoimittajana 1950–1955 ja myöhemmin Yhteisvoimin-lehden päätoimittajana.Antikvariaatti.net. ==Muistelmateokset== * …että olisi isäntämieltä (1974) * Kell´ onni on (1980) * Tervettä naurua (1984) ==Lähteet== Luokka:Suomalaiset toimittajat Luokka:Suomalaiset järjestöjohtajat Luokka:Suomalaiset yritysjohtajat Luokka:Vuonna 1913 syntyneet Luokka:Vuonna 1994 kuolleet
Viro talviolympialaisissa 2006

Viro osallistui Torinon talviolympialaisiin 2006 saavuttaen kolme kultaista mitalia. Mitalitilastossa Viro oli kahdestoista. Avajaisissa lippua kantoi Eveli Saue ja päättäjäisissä Kristina Šmigun. == Mitalistit == === Kultaa === * Andrus Veerpalu – maastohiihto, miesten 15 km * Kristina Šmigun – maastohiihto, naisten yhdistelmäkilpailu * Kristina Šmigun – maastohiihto, naisten perinteisen 10 km == Lähteet == * http://www.sports- reference.com/olympics/countries/EST/winter/2006/ Talviolympialaisissa 2006 Luokka:Valtiot talviolympialaisissa 2006
Jämsän reitti

Jämsän reitti on vesistöreitti Jämsän, Petäjäveden ja Multian kuntien alueella Keski-Suomessa. Se kuuluu Kymijoen vesistöön, ja sen vedet laskevat Jämsänjokea pitkin Päijänteeseen. Reitin valuma-alueet ovat Multialta alkava Pengerjoen valuma-alue, Petäjävedeltä alkava Ala-Kintauden valuma-alue ja Petäjäveden alue. Pengerjoen ja Ala-Kintauden alueet yhtyvät Jämsänvesi- nimisessä järvessä. Ison Rautaveden valuma-alue sijaitsee Koskenpäällä ja Jämsänjoen alue sen eteläpuolella. Jämsänvedeltä alaspäin vesistöä nimitetään Wanhan Witosen melontareitiksi, ja se koostuu pienistä järvistä, joista ja koskista, jotka ovat kohtuullisen helppoja melottavia. Reitin varrella vaihtelevat erämaaluonto ja rakennettu kulttuurimaisema. Melontareitin kokonaispituus on 75 km. Wanha Witonen on saanut nimensä vuonna 1909 käyttöönotetusta arkkitehti Eliel Saarisen suunnittelemasta viiden markan setelistä. Setelin keskellä kuvattu järvimaisema on maalattu Jämsänkosken Rasuanniemestä. == Reitin kulku == Reitti Ylä-Kintaudelta Jämsänveteen (suluissa korkeus metreinä merenpinnan yläpuolella): Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1). Reitti Kolu-Meroselta Jämsänveteen: Kolu-Meronen (170,9) → Naula-Meronen (170,8) → Koskelanjoki → Ala-Meronen (150,3) → Liinalionkoski → Liinajoki → Myllykoski → Merovenjoki → Pengerjoki → Jämsänvesi–Petäjävesi (111,1). Pääreitti Jämsänvedeltä Päijänteeseen: Jämsänvesi–Petäjävesi (111,1) → Hankakoski (109,9) → Piesasjärvi (108,5) → Suolijoki (108,2) → Salosvesi (102,5) → Kalmavesi (102,4) → Siniänvirta → Siniäinen → Survosenkoski → Iso Rautavesi (100,0) → Rautavirta / Vähä Rautavirta → Uuttana (99,9) → Juusanvirta → Myllykoski → Pirttijärvi (98,2) → Luomenvirta → Lahnajärvi (98,0) → Väännäkoski → Kankarisvesi (97,8) → Naiskoski / Rekolankoski → Koskikeskinen (92,2) → Patalankoski → Jämsänjoki (78,3) → Päijänne (78,3). == Ravinnekuormitus == Jämsän reitin suurin ravinnekuormitus on luonnonhuuhtoumaa, toisin sanoen luontaista ravinnekulkeumaa, johon ihminen ei vaikuta. Seuraavaksi suurin kuormittaja on peltoviljely, teollisuuden osuus on fosforilähteistä noin kuudesosa ja typpilähteistä noin kahdeksasosa. == Lähteet == == Aiheesta muualla == * * Luokka:Jämsän luonto
Margareeta Anjoulainen

Margareeta Anjoulainen (23. maaliskuuta 1430 – 25. elokuuta 1482) oli Englannin kuningatar, vuodesta 1445 kuningas Henrik VI:n puoliso. Margareeta oli Anjoun herttuan Renén tytär. Ruusujen sodassa Margareeta oli Lancasterin puolueen todellinen johtaja, ja hän puolusti puolisonsa sekä poikansa prinssi Edvardin oikeuksia. Edvard IV voitti hänet vuonna 1471 Tewkesburyn taistelussa, jossa hänen poikansa kaatui ja hän itse jäi vangiksi. Vuodesta 1476 alkaen hän asui Ranskassa.Otavan Iso tietosanakirja, Otava 1968, osa 5, p. 1352 Margareetan avioliitto Englannin tasapainottoman kuninkaan Henrik VI:n kanssa oli osa satavuotisen sodan rauhanponnisteluja Ranskan ja Englannin välillä. Pian Margareetasta tuli keskeinen henkilö miehensä joukoissa, kun Ruusujen sota puhkesi Henrikin edustamien Lancasterien ja Yorkien välillä. Vuonna 1461 Yorkit pääsivät voitolle, Edvard IV nousi valtaistuimelle ja Henrik, Margareeta ja heidän pieni poikansa Edvard pakenivat Skotlantiin. Vuonna 1470 Lancasterit tekivät vastaiskun liittoutuneina Richard Nevillen kanssa. Henrikin toinen valtakausi kesti vajaan vuoden, ja sen päätteeksi Margareeta vangittiin. Ranskan kuningas maksoi lunnaat ja hän pääsi Ranskaan, missä vietti loppuelämänsä köyhänä. ==Lähteet== == Aiheesta muualla == Luokka:Englannin kuninkaalliset Luokka:Vuonna 1430 syntyneet Luokka:Vuonna 1482 kuolleet
Jääpallon Neuvostoliiton mestaruussarja 1951

Jääpallon Neuvostoliiton mestaruus ratkaistiin vuonna 1951 kahdeksan joukkueen yksinkertaisena sarjana. Kaikki ottelut pelattiin Arkangelissa. Mukana oli edellisen kauden kahdeksan parasta joukkuetta. Mestaruuden voitti Dynamo Moskova. == 1. Ryhmä == Joukkue O V T H Maalit P Dynamo Moskova 7 7 0 0 35-2 14 ODO Sverdlovsk 7 5 1 1 18-9 11 Spartak Moskova 7 3 2 2 11-12 8 KVIFK Leningrad 7 2 2 3 9-12 6 Baltflot Tallinna 7 1 3 3 6-10 5 Vodnik Arkangeli 7 2 1 4 7-12 5 Krasnaja Zarja Leningrad 7 0 4 3 5-12 4 Traktor Harkova 7 1 1 5 3-25 3 Krasnaja Zarja ja Traktor putosivat toiseen lohkoon. == 2. Ryhmä == Toisen ryhmän ottelut pelattiin Kazanissa 5.-22. tammikuuta 1951. Mukaan oli kutsuttu edellisen kauden sijoilla 9-16 olleet joukkueet. Spartak Hatsina ei osallistunut kilpailuun ja sen tilalla oli Spartak Ivanovo. Dynamo Kazanin tilalla pelasi Kazanin Krylja Sovetov. Joukkue O V T H Maalit P ODO Riika 7 6 0 1 27-8 12 Krylja Sovetov Kazan 7 5 1 1 26-9 11 Trud Kaliningrad 7 5 1 1 20-6 11 Dynamo Shkalov 7 3 1 3 13-11 7 ODO Minsk 7 3 1 3 7-7 7 Lokomotiv Petroskoi 7 1 2 4 9-11 4 Spartak Ivanovo 7 1 1 5 5-23 3 Iskra Kiova 7 0 1 6 8-40 2 Uusinta: Krylja Sovetov-Trud 4-0 ODO Riika ja Krylja Sovetov nousivat ensimmäiseen lohkoon. == Lähteet == Luokka:Jääpallon Neuvostoliiton mestaruussarja Luokka:Vuoden 1951 jääpallo
Hiihdon Suomen-mestaruuskilpailut 1971

Hiihdon Suomen-mestaruuskilpailut 1971 pidettiin Juvalla 13.–14. helmikuuta, Liedossa 19.–21. helmikuuta ja Rovaniemen Ounasvaaralla 17. huhtikuuta 1971. ==Mitalistit== ===Maastohiihto, miehet=== ====15 kilometriä==== Sija Kilpailija Aika 1 Osmo Karjalainen 47.40 2 Hannu Taipale 47.52 3 Teuvo Hatunen 48.11 Joukkuekilpailun voitti Kuusamon Erä-Veikot ====30 kilometriä==== Sija Kilpailija Aika 1 Osmo Karjalainen 1.49.14 1 Kalevi Oikarainen 1.49.14 3 Veli-Matti Sipilä 1.49.33 Kilpailun voitto jaettiin Karjalaisen ja Oikaraisen kesken. ====50 kilometriä==== Sija Kilpailija Aika 1 Hannu Taipale 3.02.40 2 Manne Liimatainen 3.06.43 3 Teuvo Hatunen 3.07.06 ====4×10 kilometriä, viesti==== Sija Joukkue Kilpailijat Aika 1 Kuusamon Erä-Veikot Kalevi Oikarainen Manne Liimatainen Martti V. Määttä Osmo Karjalainen 2.17.32 2 Sieppijärven Sisu Reijo Jauhojärvi Timo Lämsä Pertti Teurajärvi Timo Peteri 2.22.05 3 Juvan Urheilijat Risto Muttilainen Mauno Huhtinen Erkki Hänninen Raimo Hämäläinen 2.22.29 Kilpailu käytiin Juvalla 14. helmikuuta.Helsingin Sanomat 15.2.1971, s. 21 ===Maastohiihto, naiset=== ====5 kilometriä==== Sija Kilpailija Aika 1 Helena Takalo 19.14 2 Liisa Suihkonen 19.48 3 Marjatta Muttilainen 20.19 ====10 kilometriä==== Sija Kilpailija Aika 1 Marjatta Kajosmaa 38.04 2 Helena Takalo 38.13 3 Marjatta Muttilainen 38.53 ====3x5 kilometriä, viesti==== Sija Joukkue Kilpailijat Aika 1 Valtimon Vasama Ulla Suhonen Marja Hakkarainen Kaija Härkin 1.02.50 2 Leppävirran Viri Marja Nyyssönen Riitta Airaksinen Riitta Lehtinen 1.05.01 3 Nivalan Urheilijat Raija Kivioja Pirkko Nietula Helena Takalo 1.05.11 Kilpailu käytiin Juvalla 14. helmikuuta. ===Mäkihyppy=== ====K70m==== Sija Kilpailija Pisteet 1 Tauno Käyhkö 241,5 2 Esko Rautionaho 235,5 3 Seppo Bergström 231,8 Kilpailu käytiin Liedossa. Vahtola, s.274 ====Joukkuekilpailu, K70m==== Sija Joukkue Pisteet 1 Lahden Hiihtoseura 323,2 Kilpailu käytiin Liedossa. ====K90m==== Sija Kilpailija Pisteet 1 Tauno Käyhkö 228,2 2 Esko Rautionaho 211,6 3 Antti Parkkonen 206,0 Kilpailu käytiin Ounasvaaralla 17. huhtikuuta. Alun perin kilpailu piti suorittaa Kuusamon Rukalla, jossa kilpailu jouduttiin kuitenkin perumaan kovan tuulen vuoksi. Vahtola, s.276 ===Yhdistetty=== Sija Kilpailija Pisteet 1 Rauno Miettinen 414,7 2 Erkki Kilpinen 390,1 3 Tom Backman 370,0 == Lähteet == * * ===Viitteet=== Luokka:Hiihdon Suomen-mestaruuskilpailut Luokka:Vuoden 1971 urheilu Luokka:Liedon urheilu Luokka:Rovaniemen urheilutapahtumat Luokka:Juva
Käyhkö

Käyhkö on suomenkielinen sukunimi. Käyhkö-nimisiä suomalaisia henkilöitä: * Aku Käyhkö (1887–1945), näyttelijä ja teatterinjohtaja * Arttu Käyhkö (s. 1975), tietokirjailija ja valokuvaaja * Jukka Käyhkö (s. 1964), maantieteen professori ja Suomen ilmastopaneelin jäsen * Karri Käyhkö (1937–2020), uimari, Kavo Käyhkön poika * Kauko Käyhkö (1916–1983), rakennusmestari, säveltäjä, laulaja ja näyttelijä * Kavo Käyhkö (1907–1972), insinööri, yrittäjä ja yritysjohtaja, kauppaneuvos, Kauko Käyhkön veli * Kyösti Käyhkö (1912–1973), näyttelijä, sanoittaja ja järjestäjä, Kauko Käyhkön veli * Neea Käyhkö (s. 2002), seitsenottelija ja pituus- ja korkeushyppääjä * Onni Käyhkö (s. 2002), jääkiekkoilija * Tauno Käyhkö (s. 1950), suomalais-kanadalainen mäkihyppääjä * Tomas Käyhkö (s. 1997), keilaaja
Urpo Levo

Urpo Jurva Levo (15. elokuuta 1921 Viipurin mlk. – 18. marraskuuta 1998 Turku) oli suomalainen kenraaliluutnantti ja presidentti Kekkosen pitkäaikainen adjutantti. Levo valmistui Kadettikoulusta 1943 sekä Sotakorkeakoulusta 1954. Uransa alussa hän toimi Pääesikunnan ulkomaanosastolla toimistoupseerina 1944–1952. 3. prikaatin esikunnassa hän oli vuonna 1955. Tasavallan presidentin 2. adjutanttina hän työskenteli 1955–1962. Savon prikaatissa hän toimi pataljoonan komentajana 1962–1964. Tasavallan presidentin 1. adjutanttina Levo toimi 1965–1974 ja mm. osallistui useille valtiovierailuille. Lounais-Suomen sotilasläänin komentajana hän toimi 1974–1981. Ylennykset: vänrikki 1941, luutnantti 1943, kapteeni 1948, majuri 1956, everstiluutnantti 1961, eversti 1965, kenraalimajuri 1969, kenraaliluutnantti 1974. ==Lähteet== * Kuka kukin on 1978, s. 523. * Luokka:Suomalaiset kenraalit Luokka:Vuonna 1921 syntyneet Luokka:Vuonna 1998 kuolleet
Mihai Cioc

Mihai Cioc (s. 14. kesäkuuta 1961 Turnu Măgurele) on romanialainen entinen judoka. Hän sai avoimessa luokassa pronssia vuoden 1984 kesäolympialaisissa Los Angelesissa. Hän kilpaili myös vuoden 1980 kesäolympialaisissa Moskovassa.Mihai Cioc Bio, Stats, and Results | Olympics at Sports-Reference.com Hän saavutti MM-pronssia yli 95 kg:n painoluokassa 1983. Hän voitti Euroopan-mestaruuden yli 95-kiloisissa 1987 ja sai avoimessa luokassa EM-pronssia 1983. == Lähteet == Luokka:Romanialaiset judokat Luokka:Romanialaiset olympiamitalistit Luokka:Vuonna 1961 syntyneet Luokka:Elävät henkilöt
Alexandru Buligan

Alexandru Buligan (s. 22. huhtikuuta 1960 Drobeta-Turnu Severin, Romania) on romanialainen entinen käsipalloilija. Hän kuului lajissa pronssia saaneeseen joukkueeseen vuoden 1984 kesäolympialaisissa Los Angelesissa. Hän osallistui myös vuoden 1992 kesäolympialaisiin Barcelonassa ja jäi siellä joukkueineen kahdeksannelle sijalle. == Lähteet == == Aiheesta muualla == * Luokka:Romanialaiset käsipalloilijat Luokka:Romanialaiset olympiamitalistit Luokka:Vuonna 1960 syntyneet Luokka:Elävät henkilöt
Fílippos Kaïáfas

Fílippos Kaïáfas (; s. 21. elokuuta 1968 Vólos) on kreikkalainen entinen vesipalloilija. Hän kuului vuoden 1988 kesäolympialaisissa Soulissa yhdeksänneksi ja vuoden 1996 kesäolympialaisissa Atlantassa kuudenneksi sijoittuneeseen joukkueeseen. Lisäksi hän jäi joukkueineen kymmenennelle sijalle sekä vuoden 1992 kesäolympialaisissa Barcelonassa että vuoden 2000 kesäolympialaisissa Sydneyssä.Filippos Kaiafas Bio, Stats, and Results | Olympics at Sports-Reference.com == Lähteet == Luokka:Elävät henkilöt Luokka:Kreikkalaiset vesipalloilijat Luokka:Vuonna 1968 syntyneet
Statue Comes to Life

Statue Comes to Life on suomalaisen thrash/power metal -yhtyeen Statuen ensimmäinen sekä viimeiseksi jäänyt studioalbumi. Se julkaistiin vuonna 1990 levymerkillä Power Records. == Kappaleet == Kaikki kappaleet säveltänyt Statue sekä sanoittanut Ari Anttonen. # # # # # # # # # # == Kokoonpano == * Mika Moisio – bassokitara, taustalaulu * Jari Vanhanen – rummut, taustalaulu * Ari Anttonen – laulu, kitara * Marko Moisio – kitara, taustalaulu == Aiheesta muualla == * * Luokka:Vuoden 1990 esikoisalbumit Luokka:Suomalaiset power metal -albumit Luokka:Suomalaiset thrash metal -albumit
Marino Marini

thumb|Marino Marinin veistos vuodelta 1936, Art Gallery of New South Wales, Australia. Marino Marini (27. helmikuuta 1901 Pistoia, Italia –1980) oli italialainen kuvanveistäjä. Hän oli vuodesta 1940 Milanon taideakatemian professori. Hän oli italialaisen etruskilaisen suunnan pääedustajia. Hän käytti materiaalinaan pronssia ja puuta, mutta teki myös moniväritöitä. Hänen tuotannossaan on muunnelmia hevos- ja ratsastaja-aiheista sekä muotokuvia, esimerkiksi Igor Stravinskin muotokuva vuodelta 1951. Ateneumin taidemuseossa on Arcangela, Joensuun museossa Philippo de Pisis.Otavan Iso tietosanakirja, Otava 1968, osa 5, p. 1363 ==Lähteet== ==Aiheesta muualla== Luokka:Italialaiset kuvanveistäjät Luokka:Vuonna 1901 syntyneet Luokka:Vuonna 1980 kuolleet
Jääpallon Neuvostoliiton mestaruussarja 1952

Jääpallon Neuvostoliiton mestaruus ratkaistiin vuonna 1952 kahdeksan joukkueen yksinkertaisena sarjana. Kaikki ottelut pelattiin Moskovassa. Mestaruuden voitti toista kertaa peräkkäin Dynamo Moskova. == 1. Ryhmä == Joukkue O V T H Maalit P Dynamo Moskova 7 7 0 0 34-2 14 KVIFK Leningrad 7 5 1 1 15-10 11 ODO Sverdlovsk 7 3 2 2 10-5 8 Spartak Moskova 7 2 4 1 6-6 8 Krylja Sovetov Kazan 7 3 1 3 10-9 7 ODO Riika 7 2 2 3 9-13 6 Vodnik Arkangeli 7 0 1 6 4-26 1 Baltflot Tallinna 7 0 1 6 2-19 1 Vodnik ja Baltflot putosivat toiseen lohkoon. == 2. Ryhmä == Toisen ryhmän ottelut pelattiin Samarassa 6.-22. tammikuuta 1952. Joukkue O V T H Maalit P Traktor Krasnojarsk 7 6 1 0 31-2 13 ODO Minsk 7 4 2 1 14-9 10 Krasnaja Zarja Leningrad 7 3 4 0 15-2 10 Trud Kaliningrad 7 4 1 2 16-8 9 Traktor Harkova 7 2 2 3 11-16 6 Dynamo Shkalov 7 1 3 3 15-23 5 Lokomotiv Dnepropetrovsk 7 1 1 5 12-29 3 Lokomotiv Petroskoi 7 0 0 7 9-34 0 Uusinta: ODO Minsk-Krasnaja Zarja 5-3 ODO Minsk ja Traktor Krasnojarsk nousivat ensimmäiseen lohkoon. == Lähteet == Luokka:Jääpallon Neuvostoliiton mestaruussarja Luokka:Vuoden 1952 jääpallo
Julius Mark

Julius Mark (27. maaliskuuta 1890 Haljala, Virumaa – 2. maaliskuuta 1959 Washington, Yhdysvallat) oli virolainen kielitieteilijä. Ylioppilastutkinnon jälkeen Mark aloitti vertailevan indoeurooppalaisen ja klassisen kielitieteen opinnot Tarton yliopistossa, mutta matkusti pian Unkariin opiskelemaan suomalais-ugrilaista kielentutkimusta ja unkarin kieltä. Sittemmin hän jatkoi opintojaan Helsingin yliopistossa, jossa hän suoritti filosofian kandidaatin tutkinnon. Markin opintoja viivästyttivät pakollinen osallistuminen ensimmäiseen maailmansotaan ja myöhemmin Viron vapaussotaan. Hänen väitöskirjansa Die Possessivsuffixe in den uralischen Sprachen. I. Hälfte. Einleitung, Frühere Arbeiten, Die Possessivsuffixe in den ostseefinnischen Sprachen (1924) käsitteli suomalais-ugrilaisten kielten ja niiden murteiden possessiivisuffikseja. Mark toimi Tarton yliopiston uralilaisen kielitieteen virkaatekevänä professorina vuosina 1919–1924. Väitöskirjansa valmistuttua hänet nimitettiin viralliseen professorin virkaan, jossa hän toimikin vuoteen 1944 saakka. Mark oli perustamassa Viron tiedeakatemiaa vuonna 1938. Hänet valittiin tiedeakatemian varaesimieheksi, ja hän toimi akatemian julkaisusarjan Annales Academiae Scientiarum Estonicaen toimittajana. Mark pakeni Virosta vuonna 1944 ja asui vuodesta 1947 lähtien Yhdysvalloissa, missä hän toimi vuosina 1947–1949 Harvardissa venäjän kielen opettajana ja Washingtonissa vuosina 1951–1953 sekä 1956 suomen kielen opettajana. Hän tutki erityisesti suomalais-ugrilaisten kielten muoto- ja johto-oppia sekä teki myös kansatieteellisiä tutkimuksia. ==Lähteet== * Otavan Iso tietosanakirja, osa 5, palsta 1367. Otava, 1968. === Viitteet === Luokka:Virolaiset kielitieteilijät Luokka:Virolaiset etnologit Luokka:Tarton yliopiston professorit Luokka:Virolaiset professorit Luokka:Amerikanvirolaiset henkilöt Luokka:Vuonna 1890 syntyneet Luokka:Vuonna 1959 kuolleet
Pingyuan

Pingyuan () oli Kiinan Qing-dynastian Beiyangin laivastolle 1890 valmistunut panssariristeilijä. Keisarillisen Japanin laivasto valtasi aluksen vuonna 1895 liittäen sen laivastoonsa nimellä Heien. Alus haaksirikkoutui osuttuaan miinaan 18. syyskuuta 1904 Port Arthurin länsipuolella. == Valmistus == Pingyuan tilattiin Foochowin laivastontelakalta Mawwista, missä köli laskettiin 1. tammikuuta 1883. Alus laskettiin vesille 1888 ja valmistui vuonna 1890.Gardiner 2002, s. 220. == Palvelus == Alus liitettiin valmistuttuaan Beiyangin laivastoon, jonka mukana se osallistui ensimmäisessä Kiinan–Japanin sodassa Jalujoen taisteluun 27. heinäkuuta 1894. Alus pakeni muun laivaston mukana Port Arthuriin ja edelleen Weihaiweihin, jonka kukistuttua keisarillisen Japanin laivasto valtasi aluksen helmikuussa 1895. Se otettiin 16. maaliskuuta palvelukseen nimellä Ping Yuen Go, ja alus osallistui sodan lopun taistelutoimiin keisarillisen Japanin laivastossa. Alus luokiteltiin 21. maaliskuuta ensimmäisen luokan tykkiveneeksi, ja se nimettiin Heieniksi vuonna 1900. Samalla aluksen saksalaisvalmisteiset Kruppin tykit vaihdettiin brittiläisiksi ja alus sijoitettiin tykistökoululaivaksi. Venäjän–Japanin sodassa alus kuului 3. laivueeseen, jonka mukana se osallistui Port Arthurin piiritykseen. Heien osui miinaan Port Arthurin länsipuolella Pigeon Bayssä 18. syyskuuta 1904 menettäen liikuntakykynsä, ja se haaksirikkoutui vielä samana päivänä kovassa merenkäynnissä. Alus poistettiin alusluettelosta 21. toukokuuta 1905. == Lähteet == * === Viitteet === Luokka:Keisarillisen Kiinan laivaston risteilijät Luokka:Kiinalaiset ensimmäisen Kiinan–Japanin sodan risteilijät
Sinkki–hiili-paristo

Sinkki-hiili-paristo eli Leclanchén pari on kuivapari, jossa anodina on sinkkinen lieriö ja katodina mangaanidioksidilla eli ruuni­kivellä päällystetty hiilitanko. Sinkkilieriö on ulkopuolelta tavallisesti päällystetty pahvilla, muovilla tai teräskuorella. Sisältä se on täytetty tärkkelysliisterillä, johon on seostettu elektrolyyttinä toimivaa ammoniumkloridia eli salmiakkia (NH4Cl) taikka sinkkikloridia (ZnCl2). Nämä ovat ioniyhdisteitä, joissa ammonium tai sinkki on positiivisina, kloridi negatiivisina ioneina. Katodina toimivaan mangaani­dioksidiin on sen sähkön­johtavuuden parantamiseksi sekoitettu nokea eli hieno­jakoista hiiltä. Sinkki­anodilla tapahtuu seuraava puolireaktio, jossa sinkki hapettuu: * Zn → Zn2+ \+ 2 e- Tässä puoli­reaktiossa vapautuneet elektronit siirtyvät paristoon kytkettyyn virtapiiriin, jossa ne toimivat varauksen­kuljettajina. Syntyvät sinkki-ionit siirtyvät elekto­lyyttiin, jossa ne muodostavat siellä olevien kloridi-ionien kanssa sinkkikloridia. Katodilla taas tapahtuu seuraava puolireaktio: * 2 MnO2 + 2 NH4+ \+ 2 e- → Mn2O3 * H2O + 2 NH3 Katodin puoli­reaktiossa mangaani siis pelkistyy hapetusasteelta +IV hapetusasteelle +III. Reaktioon osallistuvat myös pariston elektro­lyytistä peräisin olevat ammoniumionit. Sinkki-hiilipariston jännite vaihtelee välillä 1,25 V ... 1,5 V. == Lähteet == == Aiheesta muualla == Luokka:Paristo Luokka:Sähkökemia
Hannu Luotola

Hannu Luotola (s. 4. maaliskuuta 1947 Uusikaupunki) on suomalainen prikaatikenraali evp. Hän on toiminut puolustusvoimissa mm. kouluttajana, PLM:ssä, silloisessa Helsingin sotilaspiirin esikunnassa ja viimeisinä tehtävinään Hämeen Rykmentin komentajana 1994–1996, puolustusvoimien apulaishenkilöstöpäällikkönä ja apulaishuoltopäällikkönä 2000-. Luotola ylennettiin everstiksi vuonna 1993, ja hän on kirjoittanut Saarijärvi-seuran 60-vuotishistoriateoksen. ==Lähteet== Luokka:Suomalaiset kenraalit Luokka:Vuonna 1947 syntyneet Luokka:Elävät henkilöt
Juha Mäkipää

Juha Mäkipää (s. 1946) on suomalainen prikaatikenraali. Mäkipää on toiminut Maanpuolustuskorkeakoulun opettajana, sotilasasiamiehenä Saksassa sekä materiaalilaitoksen osastopäällikkönä. Sotavarustepäällikkönä hän toimi 2002–2005. Hänet nimitettiin apulaismaavoimapäälliköksi 2005. Everstiksi hänet ylennettiin 1998 ja prikaatikenraaliksi 2005. ==Lähteet== * http://www.defmin.fi/ajankohtaista/tiedotteet/2005/kenraalinimityksia_puolustusvoimissa.2118.news Luokka:Suomalaiset kenraalit Luokka:Vuonna 1946 syntyneet Luokka:Elävät henkilöt
Antti Numminen

Antti Numminen (s. 1941) on suomalainen prikaatikenraali (vuodesta 1999). Numminen on komentanut Hämeen Jääkäripataljoonaa 1986–1990. Pääesikunnan koulutusosaston päällikkönä hän toimi 1993–1996. Hämeen sotilaslääniä hän komensi 1996–2001. ==Lähteet== * http://www.pajarinpojat.fi/sivu73.htm Luokka:Suomalaiset kenraalit Luokka:Vuonna 1941 syntyneet Luokka:Elävät henkilöt
Pintakäsittelyaine

pienoiskuva|oikea|Huonekalut käsitellään usein pintakäsittelyaineella lisäämään tuotteen pitkäikäisyyttä, suojaamaan kosteudelta ja viimeistelemään tuotteen ulkonäköä. Pintakäsittelyaine on aine, joka on tarkoitettu tuotteen pinnan käsittelyyn parantamaan esimerkiksi tuotteen säänkestävyyttä tai ulkonäköä. Pintakäsittelyaine valitaan käsiteltävän tuotteen materiaalin mukaan. Usein pintakäsittelyaine liitetään puusta valmistettujen tuotteiden viimeistelyyn. Pintakäsittelyllä voidaan parantaa puun pitkäaikaiskestävyyttä ja vaikuttaa siihen, kuinka voimakkaasti se altistuu sään vaikutuksille, hyönteisille tai home- ja lahottajasienille. Hyvä pintakäsittelyaine suojaa UV-säteilyltä, estää sadeveden ja kosteuden imeytymisen, läpäisee riittävästi sisäpuolista höyryä sekä suojaa homeelta ja sinistymiseltä. == Pintakäsittelyaineita == * Lakka * Maali * Punamulta * Terva * Öljy == Lähteet == Luokka:Pintakäsittely
Jääpallon Ruotsin-mestaruuskilpailut 1921

Vuoden 1921 jääpallon Ruotsin-mestaruuskilpailujen loppuottelussa kohtasivat IK Sirius ja IFK Uppsala. Uusintaottelun jälkeen Sirius voitti ensimmäisen Ruotsin-mestaruutensa. == Alkuerät == 23\. tammikuuta Joukkue #1 Tulos Joukkue #2 Västerås SK 13-1 IFK Rättvik == Puolivälierät == Joukkue #1 Tulos Joukkue #2 IFK Uppsala 7-6 Västerås SK Södertälje SK 0-2 IK Göta IK Sirius 6-5 AIK IF Linnéa 5-2 Uppsala IF == Välierät == Joukkue #1 Tulos Joukkue #2 IFK Uppsala 4-0 IK Göta IK Sirius 4-1 IF Linnéa == Loppuottelu == 20\. helmikuuta 1921 Tukholmassa. Joukkue #1 Tulos Joukkue #2 IK Sirius 2-2 IFK Uppsala Uusintaottelu 6\. maaliskuuta 1921 Uppsalassa. Joukkue #1 Tulos Joukkue #2 IK Sirius 5-2 IFK Uppsala == Lopulliset sijoitukset == Sija Joukkue 1\. IK Sirius 2\. IFK Uppsala == Lähteet == * Bandytipset Svenska mästerskapet 1921 * Dalpilen 25. tammikuuta 1921 Luokka:Jääpallon Ruotsin-mestaruuskilpailut Luokka:Vuoden 1921 jääpallo
Vine

Vine voi tarkoittaa: * Vine (albumi), suomalaisen metalliyhtye The Man-Eating Treen ensimmäinen studioalbumi * Vine (ohjelmisto), mobiilisovellus lyhyiden videoleikkeiden julkaisuun
Souk

thumb|Djemaa el-Fna, souk Marrakechin vanhassakaupungissa Marokossa. Souk tai souq () on markkinapaikka, jollaisia on länsiaasialaisissa ja pohjoisafrikkalaisissa kaupungeissa. Eräs souk on Djemaa el-Fna Marrakechin vanhassakaupungissa Marokossa. == Aiheesta muualla == Luokka:Markkinapaikat Luokka:Arabimaailma
Jääpallon Ruotsin-mestaruuskilpailut 1926

Vuoden 1926 jääpallon Ruotsin-mestaruuskilpailujen loppuottelussa kohtasivat Västerås SK ja IK Sirius. == Alkuerät == 3\. tammikuuta Joukkue #1 Tulos Joukkue #2 IFK Stockholm 0-2 Lidingö IF Tunafors SK 5-3 GUIF Eskilstuna Örebro IK 9-1 Örebro IFK IFK Åmål 4-5 Karlstad BK Södertälje IF 1-4 IF Viljan, Strängnäs 6\. tammikuuta Joukkue #1 Tulos Joukkue #2 Bollnäs GoIF/BF 1-2 IFK Rättvik Örebro SK 2-3 Nacka SK Derby Linköping 1-3 Södertälje SK Nässjö 2-3 Linköping AIK Järva IS 6-0 AIK Reymersholms IF 1-7 IF Vesta Uppsala IF 4-6 Lidingö IF Uppsala IFK 4-1 Hammarby IF Verdandi, Eskilstuna 2-6 Västerås SK Katrineholms SK 7-3 Örebro IK IFK Strängnäs 6-0 Tunafors SK Västerås IK 1-7 IF Linnéa Djurgårdens IF 6-2 IF Viljan, Strängnäs Köpings IS 3-8 IK Göta IF Göta, Karlstad 4-1 Karlstad BK Gävle IF 0-8 IK Sirius 10\. tammikuuta Joukkue #1 Tulos Joukkue #2 Järva IS 6-0 IFK Rättvik IF Göta, Karlstad 2-10 IK Göta IFK Strängnäs 1-3 IK Sirius Södertälje SK 2-4 IF Vesta Västerås SK 10-1 Lidingö IF Linköping AIK 3-4 IF Linnéa Katrineholms SK 1-2 Nacka SK Uppsala IFK 3-3 Djurgårdens IF Uusintaottelu 17\. tammikuuta Joukkue #1 Tulos Joukkue #2 Djurgårdens IF 3-2 Uppsala IFK == Puolivälierät == 17\. tammikuuta Joukkue #1 Tulos Joukkue #2 IK Sirius 9-0 IF Vesta Västerås SK 4-1 Järva IS 24\. tammikuuta Joukkue #1 Tulos Joukkue #2 Djurgårdens IF 4-2 Nacka SK IK Göta 5-4 ja. IF Linnéa == Välierät == 31\. tammikuuta Joukkue #1 Tulos Joukkue #2 IK Göta 2-5 Västerås SK 1\. helmikuuta Joukkue #1 Tulos Joukkue #2 IK Sirius 2-0 Djurgårdens IF == Loppuottelu == 21\. helmikuuta 1926 Tukholmassa. Yleisöä 6532 Joukkue #1 Tulos Joukkue #2 Västerås SK 1-0 (1-0) IK Sirius == Lopulliset sijoitukset == Sija Joukkue 1\. Västerås SK 2\. IK Sirius == Lähteet == * Svenska Dagbladets Årsbok * Bandytipset Svenska mästerskapet 1926 * Dalpilen 7. tammikuuta 1926 * Dalpilen 12. tammikuuta 1926 * Dalpilen 19. tammikuuta 1926 * VSK:n loppuottelut kautta aikain Luokka:Jääpallon Ruotsin- mestaruuskilpailut Luokka:Vuoden 1926 jääpallo
Arita Rantanen

Arita Rantanen (s. 29. elokuuta 1960) on suomalainen entinen jalkapalloilija. Hän edusti pääsarjaurallaan kasvattajaseuraansa Musan Salamaa sekä Turun Pyrkivää, jossa Rantanen voitti SM-pronssia vuonna 1988. Suomen naisten jalkapallomaajoukkueessa hän pelasi yhteensä 16 A-maaottelua. Vuosina 1984 ja 1985 Rantanen valittiin Satakunnan parhaaksi naispelaajaksi.SPL:n Satakunnan piirin palkittuja. Viitattu 20.3.2013. == Lähteet == Luokka:Suomalaiset jalkapalloilijat Luokka:Vuonna 1960 syntyneet Luokka:Elävät henkilöt
Annukka Almenoksa

Annukka Almenoksa (s. 9. joulukuuta 1985 TurkuTowson Tigers Gymnastics. Viitattu 20.3.2013.) on suomalainen entinen telinevoimistelija. Hän saavutti yhteensä 18 SM-kultaa vuosina 1998–2004 sekä seitsemän Pohjoismaiden mestaruutta.Suomen Kiropraktikkokeskus: Annukka Almenoksa - apua kiropraktisesta hoidosta. Viitattu 20.3.2013. Lisäksi Almenoksa osallistui kolme kertaa voimistelun maailmanmestaruuskilpailuihin sekä selviytyi EM- kisojen neliottelun finaaliin vuonna 2002. Turun Pyrkivää edustanut Almenoksa sai vuonna 2006 stipendin Towsonin yliopistoon Yhdysvaltojen Marylandiin. Hän joutui kuitenkin lopettamaan uransa vuoden 2008 marraskuussa tapahtuneen vakavan loukkaantumisen jälkeen. == Lähteet == Luokka:Suomalaiset telinevoimistelijat Luokka:Vuonna 1985 syntyneet Luokka:Elävät henkilöt
Alsiken kirkko

Alsiken kirkko () on Ruotsissa nykyisessä Knivstan kunnassa sijaitseva kirkkorakennus. Kirkosta osa on rakennettu 1200-luvulla ja torni on lisätty 1400-luvun alkupuolella.Knivsta kommun: Alsike kyrka Viitattu 20.3.2013. Todennäköisesti paikalla on ollut aikaisemmin puukirkko, mutta nykyinen kirkko on rakennettu kivestä ja tiilistä, mikä on harvinaista Uplannissa. Sisällä holveihin on maalattu jugendtyylisiä maalauksia vuosien 1910–1911 restauroinnin yhteydessä. ==Katso myös== * Alsiken luostari ==Lähteet== Luokka:Uppsalan läänin kirkot Luokka:Knivstan kunta Luokka:Ruotsin kivikirkot Luokka:Kirkot Uppsalan hiippakunnassa
Chiyodagata

Chiyodagata () oli Tokugawan laivaston puurunkoinen prikitakiloitu 3. luokan tykkivene. Se oli ensimmäinen Japanissa valmistettu höyrylaiva. == Valmistus == Alus tilattiin Ishikawajimasta, missä köli laskettiin 7. toukokuuta 1861. Alus laskettiin vesille 2. heinäkuuta 1863 ja valmistui toukokuussa 1888.Gardiner 2002, s. 235. == Palvelus == Alus osallistui Boshin-sotaan Tokugawa-shōgunaatin puolella vastaperustettuja keisarillisia joukkoja vastaan. Keisarilliset joukot valtasivat toukokuussa 1868 aluksen, jonka liittivät laivastoonsa. Shōgunille uskolliset joukot kuitenkin valtasivat 4. lokakuuta aluksen takaisin, kunnes hallituksen joukot valtasivat aluksen jälleen Hakodaten taistelussa 10. toukokuuta 1869 Ezon tasavallan laivastolta, kun alus oli ajettu karille. Alus poistettiin alusluettelosta kesäkuussa 1869. Se oli valaanpyyntialuksena 28. tammikuuta 1888 alkaen, kunnes se romutettiin 1911. == Lähteet == * === Viitteet === Luokka:Keisarillisen Japanin laivaston tykkiveneet Luokka:Boshin-sota Luokka:Ezon tasavalta Luokka:Ishikawajiman telakka
Secret Symphony

Secret Symphony on Katie Meluan viides studioalbumi. Se julkaistiin maaliskuussa 2012 levymerkillä Dramatico Records. Albumi debytoi Suomen virallisen listan sijalla 6. == Kappaleet == # # # # # # # # # # # == Kokoonpano == * John Parricelli – kitara * Steve Donnelly – kitara * Luke Potashnik – kitara * Tim Harries – basso * Henry Spinetti – rummut == Arvostelut == * AllMusic: AllMusic review * BBC: positiivinenBBC: Album review * Soundi: Soundi: Levyarvio == Lähteet == == Aiheesta muualla == * Secret Symphony discogs.com -sivustolla Luokka:Vuoden 2012 albumit Luokka:Katie Meluan albumit
Deuce (albumi)

Deuce on Rory Gallagherin toinen soololevy vuodelta 1971. ==Kappaleet== # # # # # # # # # # # == Muusikot == * Rory Gallagher – laulu, kitara, huuliharppu * Gerry McAvoy – basso * Wilgar Campbell – dummut, lyömäsoittimet Luokka:Rory Gallagherin albumit Luokka:Vuoden 1971 albumit
Rory Gallagher (albumi)

Rory Gallagher on Rory Gallagherin ensimmäinen sooloalbumi vuodelta 1971. ==Kappaleet== Kaikki kappaleet Rory Gallagher jollei erikseen mainita. # # # # # # # # # # # (Muddy Waters) # (Otis Rush) == Muusikot == * Rory Gallagher – laulu, kitarat, alttosaksofoni, mandoliini, huuliharppu * Gerry McAvoy – basso, laulu * Wilgar Campbell – rummut ja lyömäsoittimet * Vincent Crane – piano (kappaleet 4 & 9) == Arviot == * Allmusic: Allmusic == Lähteet == Luokka:Rory Gallagherin albumit Luokka:Vuoden 1971 esikoisalbumit
Markov

Markov, Mărkov on seuraavien henkilöiden sukunimi: * Andrei Markov (s. 1978), venäläinen jääkiekkoilija * Andrei Markov (1856–1922), venäläinen matemaatikko * Daniil Markov (s. 1976), venäläinen jääkiekkoilija * Dmitri Markov (s. 1975), valkovenäläis-australialainen seiväshyppääjä * Georgi Markov ** Georgi Markov (s. 1972), bulgarialainen jalkapalloilija ** Georgi Markov (s. 1978), bulgarialainen painonnostaja ** Georgi Mărkov (s. 1946), bulgarialainen painija ** Georgi Markov (1929–1978), bulgarialainen toimittaja, sateenvarjomurhan uhri ** Georgi Markov (1911–1991), venäläinen kirjailija * Hristo Markov (s. 1965), bulgarialainen kolmiloikkaaja * Ilja Markov (s. 1972), venäläinen kilpakävelijä * Nikolai Markov (1866–1945), venäläinen oikeistoradikaalinen poliitikko * Plamen Markov (s. 1957), jalkapalloilija ja valmentaja * Sergei Markov (s. 1958), venäläinen politiikantutkija, journalisti ja aktivisti * Vladimir Markov (1859–1919), Suomessa syntynyt venäläistaustainen kenraaliluutnantti, senaatin talousosaston varapuheenjohtaja ja ministerivaltiosihteeri ==Katso myös== * Alicia Markova, brittiläinen balettitanssija
Chōyō

Chōyō () oli puurunkoinen kuunaritakiloitu alus, joka oli Alankomaiden lahja Tokugawa-shōgunaatin perustamalle Nagasakin laivaston koulutuskeskukselle toukokuussa 1858. == Valmistus == Alus laskettiin vesille vuonna 1856 Alankomaissa, ja se luovutettiin uusille omistajille Japanissa lokakuussa 1858 nimellä Edo. Alus nimettiin Chōyōksi ja se luokiteltiin korvetiksi.Jentschura, Jung & Mickel 1977, s. 88. == Palvelus == Alus osallistui Boshin-sotaan keisarillisten puolella. Se oli 11. toukokuuta 1869 mukana Hakodaten taistelussa, jossa kapinallisten alus Banryū upotti sen. Chōyō tuhoutui räjähdyksessä, joka surmasi 73 miehistönjäsentä. Aluksen päällikkö Nakamuta Kuranosuke kuitenkin pelastui. ==Lähteet== * === Viitteet === Luokka:Keisarillisen Japanin laivaston sotalaivat Luokka:Boshin-sota
Diego Junqueira

Diego Junqueira (s. 28. joulukuuta 1980 Tandil, Buenos Aires) on argentiinalainen tennispelaaja. Hän on ollut parhaimmillaan ATP-listalla kaksinpelissä sijalla 68 maaliskuussa 2009 ja nelinpelissä sijalla 156 syyskuussa 2010. == Lähteet == == Aiheesta muualla == * * Luokka:Argentiinalaiset tennispelaajat Luokka:Vuonna 1980 syntyneet Luokka:Elävät henkilöt
Michael Russell

Michael Craig Russell (s. 1. toukokuuta 1978 Detroit, Michigan) on uransa lopettanut yhdysvaltalainen tennispelaaja. Hän on ollut parhaimmillaan ATP- listalla kaksinpelissä sijalla 60 elokuussa 2007. Russell pelasi ATP- turnauksen loppuottelussa ensimmäisen kerran Atlantan turnauksen nelinpelissä. Hän hävisi kuitenkin Xavier Malissen kanssa Matthew Ebdenille ja Ryan Harrisonille. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1978 syntyneet Luokka:Elävät henkilöt
Rajeev Ram

Rajeev Ram (s. 18. maaliskuuta 1984 Denver, Colorado) on yhdysvaltalainen tennispelaaja. Hän on ollut parhaimmillaan ATP-listalla kaksinpelissä sijalla 56 huhtikuussa 2016 ja nelinpelissä sijalla 11 maaliskuussa 2017. Hän on voittanut urallaan kaksi ATP-turnausta kaksinpelissä ja 17 turnausta nelinpelissä. Kaksinpelin turnausvoitot hän saavutti Newportissa heinäkuussa 2009 ja 2015. Ram voitti Barbora Krejčíkován kanssa sekanelinpelin mestaruuden Australian avoimissa 2019. Hän pelasi Coco Vandeweghen parina sekanelinpelin loppuottelussa Yhdysvaltain avoimissa 2016. Miesten nelinpelissä Ram on yltänyt välieriin Yhdysvaltain avoimissa 2014 ja Wimbledonissa 2016. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1984 syntyneet Luokka:Elävät henkilöt
Chuang Chia-jung

Chuang Chia-jung (s. 10. tammikuuta 1985 Kaohsiung) on taiwanilainen tennispelaaja. Hän on ollut parhaimmillaan WTA-listalla kaksinpelissä sijalla 177 marraskuussa 2006 ja nelinpelissä viidentenä elokuussa 2008. Hän on voittanut urallaan 19 WTA-turnausta nelinpelissä. Vuonna 2012 Chuang saavutti 19:nnen WTA-nelinpeliturnausvoittonsa voitettuaan Estorilin turnauksen Zhang Shuain kanssa. == Lähteet == == Aiheesta muualla == * * Luokka:Taiwanilaiset tennispelaajat Luokka:Vuonna 1985 syntyneet Luokka:Elävät henkilöt
Zhang Shuai

Zhang Shuai (s. 21. tammikuuta 1989 Tianjin) on kiinalainen tennispelaaja. Hän on ollut parhaimmillaan WTA-listalla kaksinpelissä sijalla 23 marraskuussa 2016 ja nelinpelissä sijalla 14 tammikuussa 2019. Hän on voittanut urallaan kaksi WTA-turnausta kaksinpelissä ja kahdeksan WTA-turnausta nelinpelissä. Australian avoimissa 2019 hän voitti naisten nelinpelin mestaruuden Samantha Stosurin kanssa. Syyskuussa 2012 Zhang saavutti kolmannen WTA- nelinpeliturnausvoittonsa voitettuaan Kantonin turnauksen Tamarine Tanasugarnin kanssa. Samassa paikassa hän voitti myös kaksinpeliturnauksen. Australian avoimissa 2016 Zhang selviytyi kaksinpelissä karsintojen kautta pääsarjaan ja aina puolivälieriin asti. Aikaisemmin hän ei ollut päässyt 14 pelaamassaan Grand Slam -turnauksessa ensimmäistä kierrosta pidemmälle. Puolivälierissä hän hävisi sijoittamattomalle Johanna Kontalle suoraan kahdessa erässä. == Lähteet == == Aiheesta muualla == * * Luokka:Kiinalaiset tennispelaajat Luokka:Vuonna 1989 syntyneet Luokka:Elävät henkilöt
Chōgei

Chōgei () oli Tokugawa-shōgunaatin puurunkoinen täystakiloitu kuljetusalus. == Valmistus == Alus valmistettiin Britteinsaarilla. == Palvelus == vasen|pienoiskuva|216x216px|Japanilaisia merimiehiä Chōgein kannella, Jules Brunet’n piirros. Alus osallistui Boshin-sotaan shōgunaatin puolella. Se oli 11. toukokuuta 1869 mukana Hakodaten taistelussaSamuraiwr.com . Sodan päätyttyä alus kuljetti haavoittuneita kapinallisia Tokioon. == Lähteet == Luokka:Keisarillisen Japanin laivaston sotalaivat Luokka:Boshin-sota Luokka:Ezon tasavalta
Clausen

Clausen on muun muassa seuraavien henkilöiden sukunimi: * Alden W. Clausen (1923–2013), yhdysvaltalainen yritysjohtaja, Maailmanpankin johtaja 1981–1986 * Alf Clausen (s. 1941), yhdysvaltalainen elokuvien ja televisiosarjojen säveltäjä * Christian Clausen (s. 1955), tanskalainen liikemies, Nordea- konsernin toimitusjohtaja * Hans Peter Clausen (1928−1998), tanskalainen professori, poliitikko, kansankäräjien puhemies ja ministeri * Jenny Blicher- Clausen (1865−1907), tanskalainen kirjailija * Kent Ove Clausen (s. 1985), norjalainen maastohiihtäjä * Néstor Clausen (s. 1962), argentiinalainen jalkapalloilija ja valmentaja * Per Clausen (s. 1955), tanskalainen poliitikko ja europarlamentaarikko * Stefanie Clausen (1900–1981), tanskalainen uimahyppääjä * Örn Clausen (1928–2008), islantilainen yleisurheilija.
Ilkka (runo)

Ilkka on Kaarlo Kramsun kirjoittama runo, joka kertoo nuijasodan kapinapäälliköstä Jaakko Ilkasta. Runon tunnetuimmat säkeet ovat sananparreksi muodostuneet ”Ken vaivojansa vaikertaa, / On vaivojensa vanki. / Ei oikeutta maassa saa, / Ken itse sit’ ei hanki.”Tellervo Krogerus: Iskevä säe: Kaarlo Kramsu, esipuhe teoksessa Runoelmia (uusintapainos). SKS, Helsinki 1996. Runossa Kramsu esittää nuijasodan kansallisena sekä yhteiskunnallisena vapaustaisteluna ja Ilkan Suomen kansan aatteellisena herättäjänä. Tekstin on katsottu muovanneen suomalaista identiteettiä.Kirjailijat Oulussa: Vapaus ja isänmaa Oulun kaupunginkirjasto-maakuntakirjasto 2003. Viitattu 20.3.2013. ”Ilkka” kuului alkujaan runosikermään, jonka Kramsu kirjoitti Pohjalaisen osakunnan kirjoituskilpailuun ja josta hänet vuonna 1877 palkittiin 175 markan rahapalkinnolla.Teemu Kääpä: Kaarlo Kramsu (1885-1895) Viitattu 20.3.2013. Runo herätti jo tuolloin huomiota, ja Yrjö Sakari Yrjö-Koskinen julkaisi sen toimittamassaan Kirjallisessa Kuukausilehdessä. Runo julkaistiin myös Kramsun esikoiskokoelmassa Runoelmia vuonna 1878. Kokoelmassa sitä seurasi toinen nuijasota-aiheinen runo, ”Santavuoren tappelu”. Kramsu teki kokoelmasta vuonna 1887 uuden version, johon hän lisäsi vielä kolmannen nuijasotarunon ”Hannu Krankka”. Kramsu käytti näiden runojen löyhänä innoittajana Yrjö-Koskisen nuijasotaa käsitelleitä historiantutkimuksia. ”Ilkka” ei kuitenkaan kuvaa tarkasti historiallisia tapahtumia. Siinä väitetään Jaakko Ilkan kuolleen hirsipuussa, vaikka todellisuudessa hänet mestattiin. Kramsun nuijasotarunoissa korostuu vapautuminen orjuudesta. Niiden poliittista sanomaa on eri aikoina tulkittu lukijasta riippuen eri tavoin, muun muassa kielitaistelun, Suomen Venäjän-suhteen tai sosialistisen vallankumouksen allegoriana. V. A. Koskenniemi piti ”Ilkkaa” kuuluisimpana suomalaisena historiallisena balladina.V. A. Koskenniemi Kaarlo Kramsusta Parkkinen.org. Viitattu 20.3.2013. Leevi Madetoja ja Lauri Ikonen ovat kummatkin säveltäneet runon sanoihin yksinlaulun.Luettelo Leevi Madetojan sävellyksistä Viitattu 20.3.2013.Ilkka by Lauri Ikonen Music Finland. Viitattu 30.8.2020. ==Lähteet== ==Aiheesta muualla== * Luokka:Suomalaiset runot Luokka:Etelä-Pohjanmaan historia Luokka:Nuijasota
Tsesarevitš (taistelulaiva)

Tsesarevitš (, "kruununprinssi") oli Ranskassa vuonna 1903 valmistunut Venäjän keisarikunnan laivaston pre-dreadnought-taistelulaiva. Alus muodosti perustan Venäjällä rakennetuille Borodino-luokan aluksille. == Valmistus == Alus tilattiin Forges et Chantiers de la Méditerranéelta La Seyne-sur-Meristä Ranskasta, missä köli laskettiin 8. heinäkuuta 1899. Alus laskettiin vesille 23. helmikuuta 1901 ja valmistui 31. elokuuta 1903.Gardiner, Robert s. 183 == Palvelus == Palvelukseen otettaessa alus sijoitettiin Port Arthuriin Venäjän Tyynenmeren laivastoon, jonka mukana se osallistui 1904-1905 Venäjän–Japanin sotaan. Alus oli laivaston komentajan amiraali Wilhelm Vitgeftin lippulaiva Keltaisenmeren taistelussa, jonka päätteeksi se pakeni Tsingtauhun internoitavaksi. Sotatoimien päätyttyä alus siirrettiin Itämeren laivastoon, jossa se auttoi kesällä 1906 Viaporin kapinallisten kukistamisessa. Vuoden 1908 Välimeren purjehduksella alus avusti Messinan maanjäristyksen uhreja. Ensimmäisessä maailmansodassa alus ei juurikaan osallistunut sotatoimiin ja sen miehistö osallistui alkuvuodesta 1917 Itämeren laivaston kapinaan. Graždaniniksi () nimetty alus osallistui Muhun taisteluun, jossa se vaurioitui lievästi. Bolševikit valtasivat aluksen loppuvuodesta 1917 ja se poistettiin palveluksesta vuotta myöhemmin. Alus romutettiin 1924–1925. == Lähteet == * === Viitteet === == Aiheesta muualla == Luokka:Venäjän keisarikunnan laivaston taistelulaivat Luokka:Venäläiset Venäjän–Japanin sodan taistelulaivat Luokka:Venäläiset ensimmäisen maailmansodan taistelulaivat Luokka:Neuvostoliiton laivaston taistelulaivat Luokka:Forges et Chantiers de la Méditerranée
Retvizan (1900)

Retvizan () oli Yhdysvalloissa vuonna 1902 valmistunut Venäjän keisarikunnan laivaston pre-dreadnought-taistelulaiva. Japani valtasi aluksen Venäjän–Japanin sodassa liittäen sen laivastoonsa nimellä Hizen. Palveltuaan ensimmäisessä maailmansodassa alus upotettiin maalilaivana 1924. == Valmistus == Alus tilattiin 2. toukokuuta 1898 William Cramp and Sonsilta Philadelphiasta, missä köli laskettiin 29. heinäkuuta 1899 telakkanumerolla 300. Alus laskettiin vesille 23. lokakuuta 1900 ja valmistui 23. maaliskuuta 1902.McLaughlin 2000–2001, s. 55. Aluksen aseistus toimitettiin Obuhovin tehtaalta Pietarista Yhdysvaltoihin asennettavaksi. == Palvelus == Alus sijoitettiin palvelukseen otettaessa Port Arthuriin Venäjän Tyynenmeren laivastoon, jonka mukana se osallistui 1904–1905 Venäjän–Japanin sotaan vuosina. Alukseen osui 9. helmikuuta 1904 torpedo satamaan tehdyssä yllätyshyökkäyksessä, ja se jouduttiin ajamaan matalikolle uppoamisen estämiseksi. Alus korjattiin kesäkuun puoleenväliin mennessä. Keltaisenmeren taistelussa 10. elokuuta alus joutui vetäytymään takaisin satamaan, jossa japanilaisten haupitsit upottivat sen satama-altaaseen. Port Arthurin antauduttua tammikuussa 1905 japanilaisille, japanilaiset nostivat ja kunnostivat aluksen. Se liitettiin vuonna 1908 keisarillisen Japanin laivastoon nimellä Hizen (). === Hizen === Japani liittyi 1914 ensimmäiseen maailmansotaan julistamalla sodan Saksalle. Hizen oli tuolloin Sasebossa. Alus lähetettiin heikkojen brittiosastojen tueksi Brittiläiseen Kolumbiaan, mutta se määrättiin kesken matkan Havaijille saatuaan tiedon Saksan keisarikunnan laivaston tykkiveneen liikkeistä alueella. Ensimmäisen maailmansodan päätyttyä alus osallistui japanilaisjoukkojen siirtoihin Siperiaan. Alus riisuttiin aseista vuoden 1922 Washingtonin laivastosopimuksen mukaisesti. Alus upotettiin maalilaivana vuonna 1924. == Lähteet == * * === Viitteet === Luokka:Venäjän keisarikunnan laivaston taistelulaivat Luokka:Venäläiset Venäjän–Japanin sodan taistelulaivat